ddrg/super_eurlex huggingface dataset:
++++

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Ιουνίου 1966

περί συστάσεως Μονίμου Επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση

( 66/399/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

το σχέδιο αποφάσεως που έχει υποβληθεί από την Επιτροπή ,

Εκτιμώντας :

ότι οι οδηγίες περί της εμπορίας των σπόρων προς σπορά και των φυτών προς φύτευση προβλέπουν για τη διευκόλυνση της εφαρμογής των διατάξεών των , διαδικασία που καθιερώνει στενή συνεργασία μεταξύ των Κρατών μελών και της Επιτροπής

ότι , για την πραγματοποίηση της συνεργασίας αυτής πρέπει να συσταθεί επιτροπή επιφορτισμένη με την άσκηση των καθηκόντων , τα οποία της ανατίθενται βάσει των οδηγιών αυτών

ότι είναι σκόπιμο η συνεργασία αυτή να επεκταθεί σ ' όλους τους τομείς που καλύπτονται από τις οδηγίες αυτές

ότι η Επιτροπή αυτή θα πρέπει ως εκ τούτου να εξουσιοδοτηθεί να εξετάζει κάθε ζήτημα που προκύπτει από τους τομείς αυτούς ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Συνιστάται Μόνιμη Επιτροπή σπόρων προς σπορά και γεωργικών , δενδροκηπευτικών και δασικών φυτών αποκαλουμένη στο εξής " η επιτροπή " , η οποία αποτελείται από αντιπροσώπους των Κρατών μελών , και προεδρεύεται από αντιπρόσωπο της Επιτροπής .

Άρθρο 2

Η Επιτροπή ασκεί τα καθήκοντα που έχουν ανατεθεί σε αυτήν από τις οδηγίες περί εμπορίας σπόρων προς σπορά και φυτών προς φύτευση στις περιπτώσεις και με τους όρους , που προβλέπονται σχετικά .

Δύναται να εξετάζει οποιοδήποτε άλλο ζήτημα που προκύπτει από τις οδηγίες αυτές , όταν συγκαλείται υπό του Προέδρου της είτε με δική του πρωτοβουλία είτε κατόπιν αιτήσεως αντιπροσώπου Κράτους μέλους .

Εγινε στις Βρυξέλλες , στις 14 Ιουνίου 1966

Για το Συμβούλιο

Ο Πρόεδρος

P . WERNER
ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Μαΐου 1964 περί της συνεργασίας μεταξύ των Κεντρικών Τραπεζών των Κρατών μελών της Ευρωπαϊκής Οικονομικής Κοινότητος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 105 παράγραφος 1 και 145 πρώτη περίπτωση,

τη σύσταση της Επιτροπής της 19ης Ιουνίου 1963,

τη γνώμη της Συνελεύσεως (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η προοδευτική πραγματοποίηση της οικονομικής ενώσεως πρέπει να συνεπάγεται την εφαρμογή οικονομικής και νομισματικής πολιτικής που τείνει να εξασφαλίσει τη σταθερότητα των συναλλαγματικών ισοτιμιών μεταξύ των νομισμάτων των Κρατών μελών-

ότι η οργάνωση διαβουλεύσεων μεταξύ των Κεντρικών Τραπεζών των Κρατών μελών κατά το δυνατόν προ της λήψεως των αποφάσεών τους δύναται να προαγάγει αποτελεσματικότερο συντονισμό της νομισματικής πολιτικής των Κρατών μελών,

ΑΠΟΦΑΣΙΖΕΙ:

Άρθρο 1

Προκειμένου να αναπτυχθεί η συνεργασία μεταξύ των Κεντρικών Τραπεζών των Κρατών μελών, συνιστάται "Επιτροπή των Διοικητών των Κεντρικών Τραπεζών των Κρατών μελών της Ευρωπαϊκής Οικονομικής Κοινότητος", η οποία καλείται στο εξής "η επιτροπή".

Άρθρο 2

Τα μέλη της επιτροπής είναι οι Διοικητές των Κεντρικών Τραπεζών των Κρατών μελών. Σε περίπτωση κωλύματος, δύνανται να αντιπροσωπεύονται από άλλο μέρος του διοικητικού οργάνου του ιδρύματός τους.

Η Επιτροπή καλείται, κατά γενικό κανόνα, να αντιπροσωπεύεται από ένα μέλος της στις συνόδους της επιτροπής.

Η Επιτροπή δύναται πλέον αν κρίνει αυτό αναγκαίο, να καλεί αρμόδιες προσωπικότητες, και ιδίως τον Πρόεδρο της Νομισματικής Επιτροπής ή, σε περίπτωση που αυτός κωλύεται, έναν από τους δύο Αντιπροσώπους της εν λόγω επιτροπής.

Άρθρο 3

Η επιτροπή έχει σαν αποστολή:

- να προβαίνει σε διαβουλεύσεις σχετικά με τις γενικές αρχές και τις γενικές γραμμές της πολιτικής των Κεντρικών Τραπεζών, ιδίως σε θέματα πιστώσεων, χρηματαγοράς και αγοράς συναλλάγματος-

- να προβαίνει τακτικά σε ανταλλαγές πληροφοριών σχετικών με τα κυριότερα μέτρα που ανήκουν στην αρμοδιότητα των Κεντρικών Τραπεζών και να εξετάζει αυτά. Η εξέταση αυτή προηγείται της λήψεως των μέτρων αυτών, αν το επιτρέπουν οι περιστάσεις, και ιδίως οι προθεσμίες για τη λήψη τους.

Κατά την πραγματοποίηση της αποστολής της, η επιτροπή παρακολουθεί την εξέλιξη της νομισματικής καταστάσεως εντός και εκτός της Κοινότητος.

Άρθρο 4

Η επιτροπή συνέρχεται σε τακτά διαστήματα και κάθε φορά που η κατάσταση το επιβάλλει. Η Επιτροπή, αν κρίνει ότι τούτο επιβάλλεται από την κατάσταση, δύναται να ζητήσει να συνέλθει η επιτροπή επειγόντως.

Άρθρο 5

Η επιτροπή καταρτίζει τον κανονισμό της και οργανώνει την υπηρεσία της γραμματείας της.

Έγινε στις Βρυξέλλες, στις 8 Μαΐου 1964.

Για το Συμβούλιο

Ο Πρόεδρος

H. FAYAT

(1) ΕΕ αριθ. 24, της 3. 2. 1964, σ. 409/64.

(2) ΕΕ αριθ. 38, της 5. 3. 1964, σ. 652/64.
«5.1.3.

Ειδικές διατάξεις για τα οχήματα των κατηγοριών C, CE, D και DE Τα κράτη μέλη μπορούν να αποφασίσουν ότι για τα οχήματα με αυτόματο κιβώτιο ταχυτήτων δεν σημειώνεται περιορισμός στην άδεια οδήγησης οχήματος των κατηγοριών C, CE, D ή DE κατά το σημείο 5.1.2, εφόσον ο υποψήφιος είναι ήδη κάτοχος άδειας οδήγησης οχήματος με χειροκίνητο κιβώτιο ταχυτήτων τουλάχιστον των εξής κατηγοριών: B, BE, C, CE, C1, C1E, D, DE, D1 ή D1E, και έχει εκτελέσει τις ενέργειες που περιγράφονται στο σημείο 8.4 κατά τη διάρκεια της εξέτασης προσόντων και συμπεριφοράς.»·
—

για το Ηνωμένο Βασίλειο: counties in England; counties, county boroughs and communities in Wales; regions and Islands in Scotland; districts in England, Scotland and Northern Ireland; London boroughs; parishes in England; the City of London in relation to ward elections for common councilmen».
(21)

The Annexes to this Directive dealing with pesticides should be amended following the completion of the review programme being carried out under Directive 91/414/EEC.
—

όσον αφορά το Ηνωμένο Βασίλειο: «incorporated companies limited by shares or by guarantee or unlimited», «societies registered under the Industrial and Provident Societies Acts», «societies registered under the Friendly Societies Acts», «the association of underwriters known as Lloyd's».
Διορθωτικό στην οδηγία 2003/11/ΕΚ του Ευρωπαϊκού Κοινοβουλίου και του Συμβουλίου, της 6ης Φεβρουαρίου 2003, για την 24η τροποποίηση της οδηγίας 76/769/ΕΟΚ του Συμβουλίου σχετικά με τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων (πενταβρωμοδιφαινυλαιθέρας, οκταβρωμοδιφαινυλαιθέρας)

(Επίσημη Εφημερίδα της Ευρωπαϊκής Ένωσης L 42 της 15ης Φεβρουαρίου2003)

Στη σελίδα 46, στο παράρτημα:

αντί:

"ΠΑΡΑΡΤΗΜΑ

Το ακόλουθο σημείο [ΧΧ] προστίθεται στο παράρτημα Ι της οδηγίας 76/769/ΕΟΚ:

">ΘΕΣΗ ΠΙΝΑΚΑ>"

Το ακόλουθο σημείο [ΧΧα] προστίθεται στο παράρτημα Ι της οδηγίας 76/769/ΕΟΚ:

">ΘΕΣΗ ΠΙΝΑΚΑ>"

"

διάβαζε:

"ΠΑΡΑΡΤΗΜΑ

Το ακόλουθο σημείο 44 προστίθεται στο παράρτημα Ι της οδηγίας 76/769/ΕΟΚ:

">ΘΕΣΗ ΠΙΝΑΚΑ>"

Το ακόλουθο σημείο 45 προστίθεται στο παράρτημα Ι της οδηγίας 76/769/ΕΟΚ:

">ΘΕΣΗ ΠΙΝΑΚΑ>"

"
Οδηγία 2001/54/ΕΚ της Επιτροπής

της 11ης Ιουλίου 2001

για την κατάργηση της οδηγίας 79/1066/ΕΟΚ για καθιέρωση κοινοτικών μεθόδων ανάλυσης για τον έλεγχο των εκχυλισμάτων καφέ και των εκχυλισμάτων κιχωρίου

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 1999/4/ΕΚ του Ευρωπαϊκού Κοινοβουλίου και του Συμβουλίου, της 22ας Φεβρουαρίου 1999, για τα εκχυλίσματα καφέ και τα εκχυλίσματα κιχωρίου(1), και ιδίως το άρθρο 4,

Εκτιμώντας τα ακόλουθα:

(1) Οι μέθοδοι ανάλυσης που περιλαμβάνονται στην οδηγία 79/1066/ΕΟΚ της Επιτροπής(2), η οποία βασίζεται στην οδηγία 77/436/ΕΟΚ του Συμβουλίου(3) έχουν ξεπερασθεί.

(2) Οι οδηγίες 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων(4) και 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων(5) προβλέπουν την πραγματοποίηση αναλύσεων ύπαρξης συμφωνίας των τροφίμων με τις κανονιστικές προδιαγραφές. Γι' αυτό, τα κράτη μέλη παρέχουν τη διασφάλιση ότι οι χρησιμοποιούμενες μέθοδοι είναι έγκυρες κάθε φορά που αυτό είναι δυνατόν, ειδικότερα λαμβάνοντας υπόψη την προδιαγραφή στο πλαίσιο του ISO.

(3) Η σημασία των ελέγχων αυθεντικότητας των εκχυλισμάτων καφέ για να καταπολεμηθούν η παρατυπία και η νόθευση οδήγησαν σε εργασίες τυποποίησης σε διεθνές επίπεδο στο πλαίσιο του ISO. Η Κοινότητα συμμετέχει στις εργασίες αυτές. Οι εργασίες οδήγησαν στον καθορισμό των προδιαγραφών ISO όσον αφορά τον διαλυτό καφέ.

(4) Κατά συνέπεια, δεν είναι αναγκαίο, κατά την έννοια της οδηγίας 85/591/ΕΟΚ του Συμβουλίου, της 20ής Δεκεμβρίου 1985, για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων(6), να διατηρηθούν επίσημες κοινοτικές μέθοδοι ανάλυσης για τα εκχυλίσματα του καφέ και τα εκχυλίσματα του κιχωρίου. Γι' αυτό, πρέπει να καταργηθεί η οδηγία 79/1066/ΕΟΚ, σύμφωνα με τη διαδικασία που προβλέπεται στο άρθρο 4 της οδηγίας 1999/4/ΕΚ.

(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 79/1066/ΕΟΚ καταργείται.

Άρθρο 2

Τα κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία το αργότερο την 1η Φεβρουαρίου 2002.

Άρθρο 3

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 11 Ιουλίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 66 της 13.3.1999, σ. 26.

(2) ΕΕ L 327 της 24.12.1979, σ. 17.

(3) ΕΕ L 172 της 12.7.1977, σ. 20.

(4) ΕΕ L 186 της 30.6.1989, σ. 23.

(5) ΕΕ L 290 της 24.11.1993, σ. 14.

(6) ΕΕ L 372 της 31.12.1985, σ. 50.
Διορθωτικό στην οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμιση της κλασικής πανώλους των χοίρων

(Επίσημη Εφημερίδα των Ευρωπαϊκών Κοινοτήτων L 316 της 1ης Δεκεμβρίου 2001)

Σελίδα 17, άρθρο 17, παράγραφος 4, δεύτερο εδάφιο:

αντί: "πριν από την 1 Ιανουαρίου 2003"

διάβαζε: "πριν από την 1 Μαΐου 2003".

Σελίδα 21, άρθρο 28, παράγραφος 1, πρώτο εδάφιο: α)

αντί: "που εμφαίνονται στο παράρτημα VII, μέρος Α, καταργείται από την 1η Ιουλίου 2002,"

διάβαζε: "που εμφαίνονται στο παράρτημα VIII, μέρος Α, καταργείται από την 1η Νοεμβρίου 2002,"

β)

αντί: "οι οποίες αναφέρονται στο παράρτημα VII, μέρος Β."

διάβαζε: "οι οποίες αναφέρονται στο παράρτημα VΙII, μέρος Β.".

Σελίδα 21, άρθρο 28, παράγραφος 1, δεύτερο εδάφιο:

αντί: "τον πίνακα αντιστοιχείας του παραρτήματος VIII."

διάβαζε: "τον πίνακα αντιστοιχείας του παραρτήματος IX.".

Σελίδα 21, άρθρο 29: α) παράγραφος 2, δεύτερο εδάφιο:

αντί: "πριν από την 1η Οκτωβρίου 2002,"

διάβαζε: "πριν από την 1η Φεβρουαρίου 2003,".

β) παράγραφος 3, δεύτερο εδάφιο:

αντί: ", πριν από την 1η Ιανουαρίου 2003,"

διάβαζε: ", πριν από την 1η Μαΐου 2003,".
ΟΔΗΓΙΑ 98/75/ΕΚ ΤΗΣ ΕΠΙΤΡΟΠΗΣ της 1ης Οκτωβρίου 1998 για την ενημέρωση του καταλόγου υπευθύνων φορέων που καλύπτονται από την οδηγία 90/547/ΕΟΚ του Συμβουλίου για τη διαμετακόμιση της ενέργειας μέσω των μεγάλων δικτύων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/547/ΕΟΚ του Συμβουλίου, της 29ης Οκτωβρίου 1990 για τη διαμετακόμιση ηλεκτρικής ενέργειας μέσω των μεγάλων δικτύων (1), όπως τροποποιήθηκε τελευταία από την απόφαση 95/162/ΕΚ της Επιτροπής (2), και ιδίως το άρθρο 2 παράγραφος 2,

Εκτιμώντας:

ότι τα δίκτυα διαμετακόμισης υψηλής τάσεως και οι υπεύθυνοι για αυτά φορείς στα κράτη μέλη που καλύπτονται από την οδηγία 90/547/ΕΟΚ περιλαμβάνονται σε κατάλογο στο παράρτημα της εν λόγω οδηγίας 7

ότι ο κατάλογος πρόκειται να ενημερωθεί από την Επιτροπή κατόπιν διαβουλεύσεως με τα ενδιαφερόμενα κράτη μέλη, όπου αυτό είναι απαραίτητο στο πλαίσιο των στόχων της οδηγίας 90/547/ΕΟΚ, και ιδίως λαμβάνοντας υπόψη το άρθρο 2 παράγραφος 1 στοιχείο α) 7

ότι συνενώσεις φορέων ή/και η δημιουργία ανεξαρτήτων εταιρειών δικτύου στη Δανία, Γερμανία, Πορτογαλία και Φινλανδία, καθώς και το αίτημα να ενταχθεί δεύτερο μεγάλο δίκτυο διαμετακόμισης υψηλής τάσεως στο Λουξεμβούργο καθιστούν απαραίτητη την ενημέρωση του καταλόγου 7

κατόπιν διαβουλεύσεως με τα ενδιαφερόμενα κράτη μέλη,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 90/547/ΕΟΚ αντικαθίσταται από το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως τις 28 Φεβρουαρίου 1999. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις αυτής της αναφοράς καθορίζονται από τα κράτη μέλη.

Άρθρο 3

Η παρούσα οδηγία τίθεται σε ισχύ από την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 1 Οκτωβρίου 1998.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ L 313 της 13. 11. 1990, σ. 30.

(2) ΕΕ L 107 της 12. 5. 1995, σ. 53.

ΠΑΡΑΡΤΗΜΑ

«ΠΑΡΑΡΤΗΜΑ

>ΘΕΣΗ ΠΗΝΑΚΑ>
Διορθωτικό στην οδηγία 98/82/ΕΚ της Επιτροπής, της 27ης Οκτωβρίου 1998, για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν τον καθορισμό των ανωτάτων ορίων για τα υπολείμματα φυτοφαρμάκων επί και εντός των σιτηρών, των τροφίμων ζωικής προέλευσης και ορισμένων προϊόντων φυτικής προέλευσης, συμπεριλαμβανομένων των οπωροκηπευτικών, αντιστοίχως

(Επίσημη Εφημερίδα των Ευρωπαϊκών Κοινοτήτων L 290 της 29ης Οκτωβρίου 1998)

Παράρτημα Γ, σελίδα 51: Ο τίτλος του κάτω πίνακα διαβάζεται ως εξής: "Υπολείμματα φαρμάκων - Τσάι (Camellia sinensis)".
Διορθωτικό στην οδηγία 98/2/ΕΚ της Επιτροπής, της 8ης Ιανουαρίου 1998, για τροποποίηση του παραρτήματος IV της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (Επίσημη Εφημερίδα των Ευρωπαϊκών Κοινοτήτων L 15 της 21ης Ιανουαρίου 1998)

- Σελίδα 35, παράρτημα, σημείο 16.2, μεταξύ του τέλους του κειμένου του στοιχείου β) και της αρχής του στοιχείου γ), να προστεθεί ο όρος «ή».

- Σελίδα 35, παράρτημα, σημείο 16.3, μεταξύ του τέλους του κειμένου του στοιχείου α) και της αρχής του στοιχείου β), να προστεθεί ο όρος «ή».

- Σελίδα 36, παράρτημα, σημείο 16.3α, μεταξύ του τέλους του κειμένου του στοιχείου α) και της αρχής του στοιχείου β), και μεταξύ του τέλους του κειμένου του στοιχείου β) και της αρχής του στοιχείου γ), να προστεθεί ο όρος «ή».
ΟΔΗΓΙΑ 96/89/ΕΚ ΤΗΣ ΕΠΙΤΡΟΠΗΣ της 17ης Δεκεμβρίου 1996 για τροποποίηση της οδηγίας 95/12/ΕΚ για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα (1), και ιδίως τα άρθρα 9 και 12,

την οδηγία 95/12/ΕΚ της Επιτροπής, της 23ης Μαΐου 1995, για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (2),

Εκτιμώντας:

ότι οι υπάρχουσες μέθοδοι μετρήσεως και οι διαθέσιμες πληροφορίες δεν προσφέρονται για την κατάλληλη επισήμανση των ηλεκτρικών πλυντηρίων ρούχων που δεν διαθέτουν ενσωματωμένη διάταξη για τη θέρμανση του νερού 7 ότι οι εν λόγω συσκευές πρέπει, συνεπώς, να αποκλεισθούν από το πεδίο εφαρμογής της οδηγίας 95/12/ΕΚ 7

ότι τα μέτρα που θεσπίζονται στην εν λόγω οδηγία είναι σύμφωνα με τη γνώμη της επιτροπής, η οποία συγκροτήθηκε κατ' εφαρμογή του άρθρου 10 της οδηγίας 92/75/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 1 παράγραφος 1 της οδηγίας 95/12/ΕΚ, προστίθεται η ακόλουθη νέα περίπτωση στον κατάλογο των ειδών οικιακών ηλεκτρικών πλυντηρίων ρούχων, που εξαιρούνται από το πεδίο εφαρμογής της εν λόγω οδηγίας:

«- μέχρι τις 30 Ιουνίου 1998, πλυντηρίων που δεν διαθέτουν ενσωματωμένη διάταξη για τη θέρμανση του νερού.»

Άρθρο 2

1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία, το αργότερο έως τις 15 Απριλίου 1997, και ενημερώνουν αμέσως σχετικά την Επιτροπή. Οι εν λόγω διατάξεις τίθενται σε εφαρμογή από τις 15 Μαΐου 1997.

Οι διατάξεις αυτές, όταν θεσπίζονται από τα κράτη μέλη, πρέπει να παραπέμπουν στην παρούσα οδηγία ή να συνοδεύονται από παρόμοια παραπομπή κατά το χρόνο της επίσημης δημοσίευσής τους. Ο τρόπος της εν λόγω παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου, τις οποίες θεσπίζουν στα πλαίσια του πεδίου εφαρμογής της παρούσας οδηγίας.

Άρθρο 3

Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 17 Δεκεμβρίου 1996.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ αριθ. L 297 της 13. 10. 1992, σ. 16.

(2) ΕΕ αριθ. L 136 της 21. 6. 1995, σ. 1.
ΟΔΗΓΙΑ 95/49/ΕΚ ΤΗΣ ΕΠΙΤΡΟΠΗΣ της 26ης Σεπτεμβρίου 1995 για την ενημέρωση του καταλόγου των φορέων που καλύπτει η οδηγία 91/296/ΕΟΚ σχετικά με τη διαμετακόμιση φυσικού αερίου μέσω των μεγάλων δικτύων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/296/ΕΟΚ του Συμβουλίου της 31ης Μαΐου 1991 σχετικά με τη διαμετακόμιση φυσικού αερίου μέσω των μεγάλων δικτύων (1), όπως τροποποιήθηκε τελευταία από την οδηγία 94/49/ΕΚ της Επιτροπής (2), και ιδίως το άρθρο 2 παράγραφος 2,

Εκτιμώντας:

ότι τα δίκτυα αεριαγωγών υψηλής πίεσης και οι φορείς οι υπεύθυνοι γι' αυτά στα κράτη μέλη που καλύπτονται από την οδηγία 91/296/ΕΟΚ απαριθμούνται στο παράρτημα της εν λόγω οδηγίας 7

ότι ο κατάλογος πρόκειται να ενημερώνεται από την Επιτροπή μετά από διαβουλεύσεις με τα οικεία κράτη μέλη, όταν τούτο κρίνεται απαραίτητο στο πλαίσιο των στόχων της οδηγίας 91/296/ΕΟΚ και λαμβάνοντας, ιδίως, υπόψη το άρθρο 2 παράγραφος 1 στοιχείο α) 7

ότι, λόγω της εξέλιξης των βιομηχανιών αερίου στην Ισπανία και της προσχώρησης των τριών νέων κρατών μελών, Αυστρίας, Φινλανδίας και της Σουηδίας, απαιτείται ενημέρωση του καταλόγου,

Μετά από διαβουλεύσεις με τα ενδιαφερόμενα κράτη μέλη,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 91/296/ΕΟΚ, αντικαθίσταται από το παράρτημα της παρούσας οδηγίας.

Άρθρο 2

Τα κράτη μέλη θέτουν σε εφαρμογή τους απαραίτητους νόμους, κανονισμούς και διοικητικές διατάξεις για να συμμορφωθούν με την παρούσα οδηγία πριν από τις 31 Δεκεμβρίου 1995 και ενημερώνουν αμέσως την Επιτροπή σχετικά.

Τα μέτρα αυτά που λαμβάνουν τα κράτη μέλη περιέχουν αναφορά στην εν λόγω οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι μέθοδοι για την πραγματοποίηση παρόμοιας αναφοράς καθορίζονται από τα κράτη μέλη.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται σε όλα τα κράτη μέλη.

Βρυξέλλες, 26 Σεπτεμβρίου 1995.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ αριθ. L 147 της 12. 6. 1991, σ. 37.

(2) ΕΕ αριθ. L 295 της 16. 11. 1994, σ. 16.

ΠΑΡΑΡΤΗΜΑ

Κατάλογος των φορέων και των δικτύων αεριαγωγών υψηλής πίεσης

>ΘΕΣΗ ΠΗΝΑΚΑ>
Διορθρωτικό στην οδηγία 95/51/ΕΚ της Επιτροπής, της 18ης Οκτωβρίου 1995, για τροποποίηση της οδηγίας 90/388/ΕΟΚ ως προς την κατάργηση των περιορισμών στη χρήση των καλωδιακών τηλεοπτικών δικτύων για την παροχή ήδη ελευθερωμένων τηλεπικοινωνιακών υπηρεσιών (Επίσημη Εφημερίδα των Ευρωπαϊκών Κοινοτήτων αριθ. L 256 της 26ης Οκτωβρίου 1995)

Σελίδα 53, άρθρο 1, σημείο 1, στοιχείο β):

αντί: «- "δίκτυα καλωδιακής τηλεόρασης", οποιαδήποτε επίγεια υποδομή την οποία επιτρέπει ένα κράτος μέλος για την παράδοση ή διανομή ραδιοτηλεοπτικών σημάτων στο κοινό.»,

διάβαζε: «- "δίκτυα καλωδιακής τηλεόρασης", οποιαδήποτε κυρίως καλωδιακή υποδομή την οποία εγκρίνει ένα κράτος μέλος για την παράδοση ή διανομή ραδιοτηλεοπτικών σημάτων στο κοινό.»
ΟΔΗΓΙΑ 94/77/ΕΚ ΤΗΣ ΕΠΙΤΡΟΠΗΣ της 20ής Δεκεμβρίου 1994 για τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 94/50/ΕΚ της Επιτροπής (2), και ιδίως το άρθρο 7,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται διαρκώς στις εξελίξεις των επιστημονικών και τεχνικών γνώσεων- ότι τα παραρτήματα έχουν κωδικοποιηθεί από την οδηγία 91/248/ΕΟΚ της Επιτροπής (3).

ότι έχει δοκιμασθεί με επιτυχία σε ορισμένα κράτη μέλη ένα νέο προσθετικό που ανήκει στην ομάδα των αντιβιοτικών και ότι πρέπει να επιτραπεί προσωρινά αυτή η νέα χρήση σε εθνικό επίπεδο, εν αναμονή της δυνατότητας να γίνει αποδεκτή σε κοινοτικό επίπεδο-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα ΙΙ της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 30 Νοεμβρίου 1995. Πληροφορούν αμέσως την Επιτροπή σχετικά.

Οι εν λόγω διατάξεις, κατά τη θέσπισή τους από τα κράτη μέλη, περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη διμοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη γνωστοποιούν στην Επιτροπή το κείμενο των ουσιώδους σημασίας διατάξεων εσωτερικού δικαίου που θεσπίζουν στον τομέα που καλύπτεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 297 της 18. 11. 1994, σ. 27.

(3) ΕΕ αριθ. L 124 της 18. 5. 1991, σ. 1.

ΠΑΡΑΡΤΗΜΑ

Στο παράρτημα II της οδηγίας 70/524/ΕΟΚ, μέρος Α "Αντιβιοτικά", προστίθεται το ακόλουθο κείμενο:

"> ID="6.2">σε mg/kg πλήρων ζωοτροφών" ID="1">32> ID="2">Ardacin> ID="3">C81 83H80 84Na2N8O30Cl4 (γλυκοπεπτίδιο) Σύμπλοκο άλας νατρίου 10 συστατικών: Παράγων Α: 16-36 % Παράγων Β: 15-30 % Συστατικό C+C1: 20-50 % Συστατικό C2: 5-14 % Συστατικό D: 0-5 % HP-4: 0-10 % παραγόμενο από Kibdelosporangium aridum (ATCC 39323). Περιεκτικότητα σε Ardacin του εγκεκριμένου παρασκευάσματος: 25 %> ID="4">Κοτόπουλα σε πάχυνση> ID="5">-> ID="6">3> ID="7">7> ID="8">-> ID="9">30. 11. 1995">